‘Oui, oui,’ Kiffness het nou ŉ Franse deuntjieThe Kiffness het ‘n Franse proteslied in een van sy kenmerkende herskommelings verwerk. (Foto: Skermgreep/TikTok/The Kiffness) Die Suid-Afrikaanse musikant en YouTuber, David Scott, beter bekend as The Kiffness, het weereens sy komiese talente gebruik om kwinkslae van konflik te maak. Dié keer met ŉ Franse flair. The Good Things Guy het onlangs berig dat Scott ŉ proteslied van ŉ groep jong Franse betogers genaamd ‘tegno-aktiviste’ in een van sy kenmerkende herskommelings verwerk het. Dié groep is een van talle wat onlangs die strate van Parys ingevaar het om teen Frankryk se voorgestelde pensioenhervorming te betoog en word gelei deur ene “MC danse pour le climat” (dans vir die klimaat), oftewel Mathilde Caillard. Maroela Media het vroeër berig dat die Franse regering aan die begin van Maartmaand aangekondig het dat hulle die aftreeouderdom van 62 tot 64 wil verhoog en vereistes vir volle pensioene wil aanpas. Dit is glo nodig om te verseker dat die stelsel nie in die rooi beland nie. Miljoene mense het gevolglik opgeruk om teen dié veranderings te betoog, met sekere protesoptogte wat later gewelddadig begin raak het. Caillard (25), ŉ Parys-gebaseerde aktivis en parlementêre assistent, het naam gemaak as gevolg van haar unieke danspassies gedurende dié pensioenhervormingsbetogings. ŉ Video van Caillard se een kenmerkende protesslagspreuk, “Retraites, climat: même combat! Pas de retraités sur une planète brûlée” (Pensioene en klimaat is dieselfde stryd! Geen pensioenarisse hoort op ‘n verskroeide planeet nie), het meer as 3 miljoen trefslae op Twitter gekry en ook gedien as inspirasie vir Scott se nuwe treffer. “Hierdie is die mees Franse lied wat ek ooit al verwerk het,” het die YouTuber by sy nuwe deuntjie geskryf. Dit het reeds meer as 600 000 trefslae op Facebook en 1 miljoen op TikTok gekry. Bronne: Le Monde, The Good Things Guy. This is the most French video I’ve ever remixed. Techno activist: @mcdansepourleclimat #France #Paris #duet ♬ original sound – The Kiffness